Səndədir
Mah camalın şölə saçır ay kimi,
Gözüm, könlüm, ay Süsənbər səndədir.
Qaşların sinəmi oxlar yay kimi,
Bir baharsan, müşki-ənbər səndədir.

Yandı qürbət eldə dilim, dodağım,
Çatıb Al-Osmana sözüm, sorağım.
Bir busə ver dada gəlsin damağım,
Yandı cigər, abi-kövsər səndədir.

Üzündə xallara salmışam nəzər,
Daldalan, görməsin səni bədnəzər.
Hər nadan bilməz ki, nədir simu-zər,
Allahverdi, dürrü-gövhər səndədir.
Qoşmalar